Edith Lundebrekke

Edith Lundebrekke (født 1959 i Trondheim) er en norsk billedkunstner. Hun ble uteksaminert i 1992 fra Statens Håndverks- og Kunstindustriskole i Oslo med hovedfag fra Institutt for Tekstil. Hennes interesse for mønster og system har fulgt henne i tekstilstudiet og etter hvert ført henne over i andre materialer, som tre, glass, tegl og metall. I dag er hun mest kjent for sine relieffer av bemalte spiler av tre, der opplevelsen av farge og form endres avhengig av hvor betrakteren ser relieffene fra, og hvordan hun beveger seg foran dem.

Lundebrekke har hatt flere separatutstillinger i Norge, og deltatt på en rekke gruppeutstillinger nasjonalt og internasjonalt. Hun har utført store offentlige oppdrag, blant annet sykehus, flyplasser, skoler, ambassader, Norges Bank og regjeringens representasjonsanlegg. Mange av Norges fremste kunstinstitusjoner har kjøpt hennes arbeid. Gjennom årene har hun også jobbet som kurator og kunstkonsulent.

Arbeid 

Edith Lundebrekke har bygget opp sin kunstpraksis rundt utforskning av farge og mønsteroppbygging. Teknikken hun har utviklet ved å bringe fram det tredimensjonale med utgangspunkt i disse elementene skaper mange ulike opplevelser ved å spille på lyset og tilskuerens bevegelse. I dag kan vi finne hennes kunst i alt fra små verk til store bygningsintegrerte verk.

Systemer og mønstre 

System er fellesnevneren i alle Lundebrekkes arbeider. Enkle visuelle systemer danner utgangspunkt for rike og komplekse mønstre, umiddelbare og intrikate på samme tid. Gjennom repetisjon og kombinasjon av enkle geometriske former, undersøker Lundebrekke systemer som grunnlag for billeddannelse.

Et kjennetegn ved mønsteret er dets potensial til endeløs utstrekning, både i bredde, høyde og dybde. Det er også godt egnet for skalering, noe som gjør det ideelt for arkitektonisk integrering. Mønstre har en åpenbar sammenheng med arkitektoniske prinsipper gjennom repetisjon av moduler og geometriske former.

Farge, rom og bevegelse 

Farge, rom og bevegelse er også sentrale elementer i Lundebrekkes kunst. Hun er fascinert av det faktum at lys og skygge, i samspill med omgivelsene og tilskueren, skaper varierende visuelle opplevelser. Tvetydighet fremtrer gjennom perseptuelle og optiske effekter, og manipulerer betrakterens oppfatning av overflate, dybde og farge.

Betrakterens bevegelse og forflytning er vesentlig for opplevelsen av verkene. Særlig gjelder dette for serien av veggbaserte relieffer av malte spiler, hvor samspillet mellom lys og skygge hele tiden veksler ut fra tilskuerens betraktningspunkt og påvirker oppfatningen av komposisjon og farge. Fargene speiles og reflekteres og blandes med den fysiske fargen. Variasjoner oppstår også gjennom skiftninger i døgnets lysforhold, og de forskjellige årstiders lysforhold.

Alle disse faktorene skaper mange ulike opplevelser av arbeidene. De er foranderlige, ikke konstante, man kan si at de ikke finnes som én objektiv virkelighet.

Utstillinger

Utvalgte separatutstillinger 

2016 Nordenfjeldske Kunstindustrimuseum, Trondheim, “FARGEROM”
2013 Nils Aas Kunstverksted, Leidanggalleriet Stiklestad
2011 Trondhjems Kunstforening
2011 Bomuldsfabriken Kunsthall, Arendal, “FLUX”
2010 Whitworth Art Gallery, Manchester
2010 Kunstnerforbundet, Oslo, “INTERACTIONS”
2008 Heimdal Kunstforening
2004 Kunstnerforbundet, Oslo, “PERMUTASJONER”
2001 RAM Galleri,“LUX”, Oslo
1998 Galleri FORMAT, Bergen

Utvalgte gruppe- og kollektivutstillinger 

2017 Trondheim kunstmuseum, “DELTAKELSE”
2016 Nils Aas Kunstnerverksted, Inderøy, “JUBILEUMSUTSTILLING”
2016, 08 München, “MODERN MASTERS 2016”,  München, “MODERN MASTERS 2008”
2016 Kunstbanken, “NONOBJECTIVE REALITY – DIFFERENT STRATEGIES”
2012 Edsvik Konsthall, Stockholm, “NON FIGURATION”
2012 Saatchi Gallery, London, “COLLECT 2012”
2009 Galleri F15, Jeløya, TENDENSER 2009″
2008 Galerie Handwerk, München, “TREASURY OF DIGITAL FORM”
2007 Kiel, “KUNST_HAND_WERK”
2006 Sørlandets Kunstmuseum, “TRANSFORM”
2004 Trondheim Kunstmuseum, “STOFF”
1999 Nordenfjeldske Kunstindustrimuseum, Trondheim, “STING”
1997 Tekstiltriennalen i Tournai, Belgia
1995 Nordenfjeldske Kunstindustrimuseum, Trondheim, “BRYTNINGER”
1994 Trøndelag Kunstnersenter, “METER”

Juryerte utstillinger  
2013,10,09,03 Trøndelagsutstillingen
2013,05 Staten Høstutstilling
2013, 2006,1999,98,95,94,92 Norske Kunsthåndverkeres årsutstilling
1995,93 Norske Kunsthåndverkeres landsdelsutstilling

Offentlig kunst - utvalg 
2017 Røahjemmet, Oslo
2016 Arendal politistasjon
2015 Stjørdal Kirke
2015 Norges Bank
2012-15 Brannstasjonene i Trondheim
2012 Verdalsøra barne- og ungdomsskole
2011 Den Norske Ambassade, Kathmandu; Residens
2009 Tangen videregående skole, Kristiansand
2008 Regjeringens Representasjonsanlegg, Oslo
2007 Oppdal Kulturhus
2007 Fosen videregåend skole
2006 Radiumhospitalet, Rikshospitalet i Oslo
2006 Kirkenes Lufthavn
2005 St Olavs Hospital
2003 Den Norske Ambassade, Berlin
2003 Støyskjerm, E6 – Lindeberg
1999, 2002 Høgskolen i Nord-Trøndelag, Levanger

Offentlige innkjøp 
2016, 04 Nordenfjeldske Kunstindustrimuseum
2013, 09, 1994 Nasjonalmuseet, Oslo
2010 Norges Bank, avdeling Shanghai
2010,04 Vestlandske Kunstindustrimuseum
2008 Trondheim Kunstmuseum
2008, 05, 03, 1998 Trondheim kommune
2007,06,05 Utenriksdepartementet
2004, 01, 1998 Norsk Kulturråd
2001 Sør-Trøndelag fylke

Kurator 
2009 “TENDENSER 2009”, Galleri F15 Jeløya
2008 “CONSTRUCTIONS, Contemporary Norwegian Arts and Crafts”,  Vandreutstilling for UD
2007 “HVERDAGSLIV-EVERYDAY  LIFE”, regionutstilling NK Midt-Norge
2004 “THE LOGIC OF THE MEDIUM”, prosjektleder symposium Trondheim Kunstmuseum

Kunstkonsulent 
2015-2013 Brattøra, Trondheim
2013-2005 St Olavs Hospital, Trondheim
2011 Ålesund Sykehus, Barneavdeling
2008 Nidaros Distriktspsykiatrisk Sykehus, Trondheim
2008-2004 Lademoen Park, Trondheim
2004-2001 Byåsen videregående skole, Trondheim
1999 RiT 2000, Trondheim
1999 Adolf Øiens skole, Trondheim

Referanser

Eksterne lenker 
 

Norske kunstnere
Personer fra Trondheim kommune
Fødselsdato ikke oppgitt